Skeppende kunste - INK - INKSkeppende kunste - INK
Titel: Skeppende kunste
Datum gepubliseer: 15 Mei 2019 Aantal woorde: 364 39 Kere gelees ♥2
Rame is vir baie mense maar net iets om 'n foto in te sit, of om 'n skildery te raam. Dit kan baie betekenisse hê, dit is 'n reis terug na die verlede soos gister se vensters wat oopgaan. Wanneer mens spesiale plekke besoek, veral met vakansie is dan tel ek gewoonlik allerhande goedjies op van klippies, skulpe, enige iets wat sentimentele waarde het. Vir sommiges sal dit van geen belang wees, maar sal wel die oog lok.
Die lewe is so gejaag, dat mens vergeet wat is plesier. Ek het deesdae weer die belangstelling om die tuin mooi te maak, dit is baie ontspannend. Dit lok meer skoenlappers en voëls, selfs duiwe begin in 'n stil hoekie nes te maak. 'n Klein tuin het min werk en lyk altyd baie vrolik, groot tuine verg baie aandag en tyd. Daar is geen verskoning dat jou tuin nie 'n greintjie mooi en groen kan geniet nie, en nie net een enkele blom in 'n blompot nie. Tuinmaak is een van die beste vorm van terapie, so hou op verskonings maak en kry jou tuin mooi!
Kuns is 'n lekker manier om iets te skep, dit gee uiting aan gevoelens. Daar is vele vorms van kuns:
Deur middel van kuns kommunikeer mens met ander deur gevoel, ervarings en gewaarwordings. Die enigste werklike maatstaf van kuns is eerlikheid, dit is 'n spieëlbeeld van die siel waarin mense hul eie swakhede, kragte, omstandighede en so meer weerkaats. Kuns is leersaam en opvoedkundig, en mag nooit prekerig of pedanties word nie. Dit moet 'n situasie uitbeeld, en altyd die toeskouer toelaat om sy/haar eie gevolgtrekkings te maak. Kuns moet altyd vermaak, en sy toeskouer emotioneel aanraak.
Daar is so baie maniere om jouself uit te kan leef, dinge te doen wat jou gelukkig laat voel. Wanneer jy weer negatief voel gryp die gedagte vas, en gooi dit by die venster uit. Enige vorm van kuns bring jou beste eienskappe na vore, dit vertel 'n mooi storie oor jouself. Wanneer jy weer so leeg-voel-kardoes gevoel kry, loop singend in die huis, of gryp jou tuinvurk en tower jou tuin op…